b'\n_START_ARTICLE_\n\xc4\x8crevesna flora\n_START_PARAGRAPH_\n\xc4\x8crevesna flora so mikroorganizmi v debelem \xc4\x8drevesu, ki so normalni in koristni, spremenjeni po \xc5\xa1tevilu in/ali sestavi pa so lahko patogeni. Normalna \xc4\x8drevesna flora zajema aerobne in anaerobne bakterije, viruse, glive in redke amebe in obsega pri \xc4\x8dloveku pribli\xc5\xbeno tretjino mase izlo\xc4\x8denega blata.\n_START_SECTION_\nVloga\n_START_PARAGRAPH_\n\xc4\x8crevesna mikrobiota ima \xc5\xa1tevilne vloge skrbi za vzdr\xc5\xbeevanje \xc4\x8drevesne homeostaze, tvori naravno pregrado pred naselitvijo patogenih bakterij, prebavlja in vpliva na resorpcijo hranil, vpliva na imunski sistem in modulira izra\xc5\xbeanje genov. Presnovna dejavnost \xc4\x8drevesne flore je enaka dejavnosti organa \xe2\x80\x93 je nekak virtualni organ v organu.'